Al
sarà Boyko Borissov il gnûf prin ministri de Bulgarie, ae vuide di
une coalizion formade dal partît di centri diestre GERB (Citadins
pal Svilup European de Bulgarie) e de aleance ultranazionaliste dai
Patriots Unîts (formade di Front Nazionâl pe Salvece de Bulgarie,
VMRO e ATAKA). I doi moviments a puedin contâ su 122 dai 240
deputâts jessûts des elezions dai 26 di Març, là che GERB al à
otignût il 33,4% dai vôts e i Patriots Unîts il 9,3%. La fuarce
principâl di oposizion e je invezit rapresentade dal Partît
Socialist che al à cjapât il 27,9% des preferencis, dopleant i
consens rispiet al 2014. Intal Parlament a son po rapresentâts ancje
il partît Volya
dal imprenditôr Veselin Mareshki e il Moviment pai Dirits e pe
Libertât che al rapresente il partît principâl de minorance turche
dal paîs. Nol à passât invezit il soiâr par jentrâ te Assemblee
chel altri partît leât ae comunitât turche, DOST, di plui bandis
acusât di jessi il braç operatîf dal president turc Erdogan in
Bulgarie.
Font:
Balkan Insight,
04/04/17
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn fra_Latn bos_Latn unk